af fr en af de it nl scn en da af nb af fr en en en en en en es en nb en en af de it nl scn en da af it de en af nl nl nl af af af af af af nl nl af af af af af af af et af af af af es af nl af af af af af af en nl es es nl nl nl fr af en en it en en es en de en en en nl it pl it nb en nl en af en af it nl pnb de en en nl en en en en it nl en en es en af hbs_lat nl nl af af af nl en en en en af en en en
Die beste geskenk vir jou kind - Jy Geld | Jou Geldsake
Episode 12 Beleggings, spaar, aftree en belasting
Episode 11 Verseker, spaar, belê en gee
Episode 10 Testamente en jou geld
Episode 8 Jou eie besigheid
Tuis Finansiele Beplanning Die beste geskenk vir jou kind
Geld alleen kan nie geluk koop nie, maar daarsonder beland mense in die put van ellendes. As dit by oorlewing kom, draai alles in die wêreld maar om geld, of dit vir kos, klere, die dak bo jou kop of die opvoeding van jou kinders is. Niks kan gebeur sonder geld nie en die vaardigheid om jou geld so te bestuur dat jy sonder stres en skuld kan leef, word reeds in die vroeë kinderjare aangekweek.
Trouens, ouers wat net klakkeloos koop waarvoor kinders vra en sakgeld uitdeel sonder om dit as ’n geleentheid te gebruik om hulle te leer werk met geld, versuim hul plig.
Die beste geskenk wat jy aan jou kinders kan gee, is om hulle te bewapen met vaardighede om sinvol met geld om te gaan sodat hul geluk nie eendag op die spel geplaas word deur swak bestuur van persoonlike finansies nie.
Kinders moet van jongs af leer hoe geld werk, van’n persoonlike begroting tot beleggings en die wyerekonomie. Dit sal sorg dat hulle as volwassenes die kennis het om geld-slim besluite te neem en finansieel onafhanklik te wees.
Wanneer begin ’n mens kinders leer van geld? Die geheim om so vroeg as moontlik te begin. Ons kan nie van die vyfjarige San en die sewejarige Jan verwag om groot woorde soos belegging, deposito, onttrekking of inflasie te verstaan en te onthou nie. Wat nog te praat om dit toe te pas. Maar ons kan gereeld gesprekke oor geld voer, veral wanneer dit ter sprake kom by iets wat hulle wil hê. Hou dit eenvoudig en bespreek dit binne hul verwysingsveld.
Die goue reël om te onthou is dat kinders nie doen wat ons sê nie, maar maak soos ons maak.
Kenners is dit eens dat kinders nooit te jonk of te oud is om van geld te leer nie. Op twee jaar kan hulle al sakgeld begin kry, al ken hulle nie werklik die verskil in waarde tussen R10 en R100 nie, weet hulle reeds dat goed met geld gekoop word.
Dis ’n goeie plan om op hierdie ouderdom reeds ’n spaarvarkie aan te skaf. Gee dan vir sussie een geldjie vir die varkie, en een geldjie om iets te koop wat haar hartjie begeer. Hou die keuses eenvoudig en die bedrae klein. Die punt is nie groot besteding nie, maar om haar aan die ervaring van ’n transaksie bloot te stel – al is dit net om sélf ’n jogurt te koop.
Die spaarvarkie kan nou ingespan word vir daardie fietsie, pop of speletjie, of wat ook al die kind begeer.
Vanaf vyf jaar kan kinders al takies in die huis verrig om sakgeld te verdien. Take soos om speelgoed op te ruim, troeteldiere kos te gee of die motor te help, is maar ’n paar van baie moontlikhede.
Dit leer hulle nie net die etiek dat hulle vir hul geld moet werk nie, maar ook dat elke lid van die gesin ’n bydrae moet lewer. Boonop sal hulle twee keer dink voor hulle geld uitgee waarvoor hulle moes werk.
Terselfdertyd moet kinders nie vergoed word vir gewoontes of take wat hul plig is nie, soos om betyds op te staan, tande te borsel of om vuil wasgoed in die mandjie te gooi nie. Dit sal maak dat hulle in die toekoms niks wil doen as daar nie ’n geldjie by betrokke is nie.
Op vyf jaar behoort kinders ook reeds te leer om iets vir ander opsy te sit wat minder bevoorreg is. ’n Blikkie vir honger kinders, verwaarloosde diere of bejaardes wat hulp nodig het, is ’n goeie begin. As die bedrag bietjie opgehoop het, gaan saam met jou kind om die geld aan die organisasie te oorhandig en spandeer saam tyd daar. Hierdie element kan regdeur hul lewens ondersteun en ontwikkel word.
Sodra kinders op skool is, kan hulle toegelaat word om sekere dae ’n deel van hul sakgeld skool toe te neem om iets by die snoepie te koop. Hulle moet ook nou al begin leer om van hul sakgeld te spaar vir uitstappies met hul maats.
Die spaarvarkie kan nou ingespan word vir daardie fietsie, pop of speletjie, of wat ook al die kind begeer. Ons kan die spaarproses aanmoedig deur aan te bied om R1 by te dra vir elke rand wat Jan of Sanspaar.
’n Ekstra blikkie vir korttermyn spaarplannekan aangewend word om uitstappies, skielike koekverkopings of nuwe leesboeke te befonds. Die geheim hier is om nie in te gee as die kind se geldop is en hy of sy kom geld vra vir ’n uitstappie of koekverkoping nie.
Op vyf kan ’n kind ook reeds ’n spaarrekening oopmaak waar groter bedrae soos verjaardaggeld gebêre kan word.Op tien jaar kan kinders met meer sakgeld vertrou word en ’n basiese begroting aan hulle verduidelik word. Dis so eenvoudig soos om twee kolomme te maak, een vir inkomste (of sakgeld) en die ander vir uitgawes (of koop). Hoe makliker hulle verstaan, hoe beter is die kans dat kinders hul eie begrotings kan opstel. Kort voor lank sal hulle hul eie manier van begroting vind en self die kolomme in ’n indrukwekkende boekhoustelsel transformeer. Teen hierdie tyd is hulle ook oud genoeg om self verantwoordelik te wees vir verjaardaggeskenke vir maats en familie. Dit leer hulle om te beplan en vroegtydig te begin spaar.
Op dertien wanneer ons kinders tienerstatus bereik, kry hulle meer voorregte, maar ook meer verantwoordelikhede. Ons kan hul sakgeld verhoog, met die voorwaarde dat hulle iets soos hul eie toiletware daarmee koop. Dit leer hulle om noodsaaklike items eerste te koop voor enigiets anders oorweeg word. Stel reëls op waarmee almal saamstem en hou daarby. Dit sal verseker dat Marie nie al haar geld op tydskrifte en lugtyd spandeer en dan in ons oë kom kyk vir toiletware nie. Hoewel ons in hierdie stadium hopelik reeds ’n belegging namens ons kinders begin het, is dit nou die regte tyd om hulle aan beleggings met ’n langer termyn bekend te stel. Op die ouderdom van veertien kan tieners al verstaan wat in die huishouding aangaan. Hulle weet baie goed as ma en pa oor rande kibbel of as die geld bietjie kort raak. Ons kan veertienjariges begin vertel wat in die huishouding se begroting aangaan– natuurlik sonder om vrees aan te jaag.
Ons kan verduidelik watter uitgawes vir die huishouding belangrik is en eerste betaal moet word.Hulle kan ook aan ons beleggingsopsies en keuses blootgestel word en ons kan die voor- en nadele van verskillende opsies saam bespreek.
Op sestien kan sakgeld met gepaardgaandeverantwoordelikhede weer eens ’n kerf opgaan. Tieners kan, byvoorbeeld, vir hul eie klere (uitgesluit skoolklere) begroot en betaal. Ons tieners sal in die wolke hieroor wees, omdat hulle dan self, sonder te veel inmenging van hul ouers, kan kies. Terselfdertyd sal hulle gou besef hoe lank hulle moet spaar om daardie spesiale rok of skoene te koop en dit uiteindelik meer waardeer.
In hierdie stadium is diskresie en begeleiding nodig om hulle te help om die regte finansiële besluite te neem. Vermy die versoeking om te kritiseer as hulle ’n flater begaan. Gee eerder riglyne om in die toekoms beter keuses te maak. Dit is beter dat hulle nou hul finansiële foute begaan en daaruit leer, terwyl hulle nog onder ons vlerk is, as wanneer hulle volwassenes met hul eie huishoudings is. Mense leer beter uit hul eie foute as deur iets wat hulle iewers gehoor het.
Nog ’n paar riglyne:
Nooi jul gesin se finansiële adviseur huis toe en maak kinders deel van die gesprek. Hulle sal weldra hul eie vrae aan die adviseur begin rig. Sodoende leer hulle van kleins af van beleggings en die langtermynvoordele daarvan.
Kinders verskil van mekaar. Op tien kan Marius kan dalk al vertrou word om sy eie toilet ware te koop, maar Janie wat twaalf is, sukkel nog om ’n begroting op te stel. Ons moet hulle dus dophou en seker maak elkeen is selfstandig genoeg met die stap waarmee hulle besig is,voor ons hulle help om oor te gaan na die volgende fase in hul finansiële ontwikkeling.
Die goue reël om te onthou is dat kinders nie doen wat ons sê nie, maar maak soos ons maak. Ons moet dus ’n voorbeeld stel deur goeie finansiële besluite te neem. Dit is nooit te vroeg of te laat om jou kinders op ’n pad na finansiële vryheid te plaas nie. Deur finansiële selfstandigheid in ons kinders te kweek, maak ons kinders groot wat as volwassenes goeie finansiële besluite kan neem en goeie finansiële gewoontes het.
Vorige artikelMoenie jouself uitverkoop nie!
Volgende artikelTrou is nie perdekoop nie
VERWANTE ARTIKELSMEER VAN SKRYWER
Episode 11 Verseker, spaar, belê en gee
Episode 10 Testamente en jou geld
Episode 3 Jou begroting
Episodes werner@webalytics.co - 23/07/2017
Egskeiding. Dink finansieel, nie emosioneel nie
Trou is nie perdekoop nie
Episode 9 Kommervrye aftrede
Episode 7 Egskeiding. Dink finansieel, nie emosioneel nie
Episode 6 Kinders en jou begroting
Episode 11 Verseker, spaar, belê en gee
Christine Marincowitz - 17/09/2017
Egskeiding. Dink finansieel, nie emosioneel nie
Christine Marincowitz - 20/08/2017
Episode 10 Testamente en jou geld
In ons splinternuwe reeks, Jý Geld, spreek ons al daardie klein jakkalsies aan. Ons praat oor hoe jy moet beplan vir jou troue, huiskoop, kinders en aftrede en kyk saam na spaar- en beleggingsopsies vir die toekoms. Ons het weekliks nuwe gaste wat kom vertel van hulle eie finansiële blapse en suksesse. Kom belê saam in jou toekoms – onthou, jy geld!
© Jy Geld. 'n Ecsponent Produksie.
Episode 11 Verseker, spaar, belê en gee
Christine Marincowitz - 17/09/2017
Soveel finansiële produkte op die mark... hoe kies ek reg? En hoe kan ek ander help? Ons gesels oor die opsies tot ons beskikking en...
Edit with Live CSS
Write CSS OR LESS and hit save. CTRL + SPACE for auto-complete.